Diari Oficial de la Generalitat Valenciana


Sumari del DOGV 7228, del 06-03-2014 (2014/1885)

RESOLUCIÓ de 3 de març de 2014, de la Direcció General de Dependència i Majors, per la qual es publica la part dispositiva de la Sentència número 46/2014, de 29 de gener, de Tribunal Superior de Justícia de la Comunitat Valenciana, per la qual es modifica l'article 56 de l'Orde de 4 de febrer de 2005, de la Conselleria de Benestar Social en l'àmbit de l'autorització i funcionament de centres de servicis socials especialitzats per a l'atenció de persones majors segons la redacció que en fa l'Orde 8/2012, de 20 de febrer, de de la Conselleria de Justícia i Benestar Social, que modifica l'anterior.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2014/03/03/(1)/dof/vci/html**

### Dades del document

Número de DOGV
:   7228

Data del DOGV
:   06-03-2014

Secció del DOGV
:   I. DISPOSICIONS GENERALS

Número del document
:   2014/1885


Data del document
:   03-03-2014

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * legislació
    * tercera edat
    * servei social
    * equipament social

RESOLUCIÓ de 3 de març de 2014, de la Direcció General de Dependència i Majors, per la qual es publica la part dispositiva de la Sentència número 46/2014, de 29 de gener, de Tribunal Superior de Justícia de la Comunitat Valenciana, per la qual es modifica l'article 56 de l'Orde de 4 de febrer de 2005, de la Conselleria de Benestar Social en l'àmbit de l'autorització i funcionament de centres de servicis socials especialitzats per a l'atenció de persones majors segons la redacció que en fa l'Orde 8/2012, de 20 de febrer, de de la Conselleria de Justícia i Benestar Social, que modifica l'anterior. [2014/1885]  
  
  
  
En el Diari Oficial de la Comunitat Valenciana número 6728, de 6 de març de 2012, es va publicar l'Orde 8/2012, de 20 de febrer, de la Conselleria de Justícia i Benestar Social, per la qual es modifica l'Orde de 4 de febrer de 2005, de la Conselleria de Benestar Social, per la qual es regula el règim d'autorització i funcionament de centres de servicis socials especialitzats per a l'atenció de persones majors, que va entrar en vigor als 10 dies de la seua publicació de conformitat amb allò que s'ha disposat en la disposició final única.  
La Sentència 46/2014, de 29 de gener, del Tribunal Superior de Justícia de la Comunitat Valenciana, Sala Contenciosa Administrativa, Secció Quinta, referida al procediment 5/334/2012, interposat pel Col·legi d'Infermeria de València contra l'Orde abans mencionada, ha adquirit el caràcter de sentència ferma. En conseqüència, en el seu compliment i execució, es dicta esta resolució.  
  
Per tot això, i en compliment amb el que establixen els articles 103 i 104 de la Llei 28/1998, de 13 de juliol, reguladora de la jurisdicció contenciosa administrativa, pertoca portar a efecte la precitada sentència, per la qual cosa, de conformitat amb el Decret 9/2014, de 10 de gener, del Consell, pel qual s'aprova el Reglament Orgànic i Funcional de la Conselleria de Benestar Social, resolc:  
  
Apartat únic. Publicació de la sentència  
La publicació en el Diari Oficial de la Comunitat Valenciana de la part dispositiva de la Sentència número 46/2014, de 29 de gener, del Tribunal Superior de Justícia de la Comunitat Valenciana, Sala Contenciosa Administrativa, Secció Quinta que conté la dispositiva següent:  
«1. Estimar, de forma parcial, el recurs contenciós administratiu interposat pel Col·legi Oficial d'Infermeria de València contra una disposició general (norma). Es tracta de l'Orde 8/2012, de 20 de febrer, de la Conselleria de Justícia i Benestar Social, que modifica una Orde de 4 de febrer de 2005, de la Conselleria de Benestar Social en l'àmbit de l'autorització i funcionament de centres de servicis socials especialitzats en l'atenció de persones majors.  
2. Establir la falta de conformitat a dret d'esta norma, únicament en el que fa l'article 56 (Servicis, Centres d'Atenció Preventiva per a persones majors), que haurà de ser modificat en incloure, dins dels servicis potestatius que s'hi arrepleguen -?podran disposar, entre altres, els següents servicis?- el d'infermeria.  
La Conselleria de Justícia i Benestar Social disposa d'un termini de tres mesos per a complir esta sentència, termini que s'inicia a partir del dia en què esta haja sigut comunicada al representant processal de la Generalitat en les actuacions 334/2012. Dins d'este termini haurà de remetre un ofici a la Sala (Secció 5a), al qual acompanye la deguda publicació en este diari de la part dispositiva de la sentència de la Sala.  
  
3. Ordenar la publicació de la part dispositiva d'esta sentència en el Diari Oficial de la Comunitat Valenciana, quan esta dispose del caràcter ferm.  
4. No efectuar imposició de les costes processals produïdes en les actuacions a cap dels litigants.»  
  
València, 3 de març de 2014.- La directora general de Dependència i Majors: Pilar Albert Guerola.


Còpia Permalink ELI